./data/phi0914/phi00143/phi0914.phi00143.perseus-lat1.xml
Titus Livius (Livy)
itaque et octo navis ornatas a       Brundisio senatus censuit mittendas ad C Furium legatum Issam, qui cum praesidio duarum Issensium navium insulae       praeerat—  duo milia militum in eas naves sunt       inposita, quae M Raecius praetor ex senatus consulto in ea parte Italiae; quae obiecta       Illyrico est, conscripsit—, et consul Hostilius Ap Claudium in Illyricum cum quattuor milibus peditum       misit, ut accolas Illyrici tutaretur   qui non       contentus iis, quas adduxerat, copiis auxilia ab sociis conrogando ad octo milia       hominum ex vario genere armavit peragrataque omni ea       regione ad Lychnidum Dassaretiorum consedit